biologisk markør
Store norske leksikon,Psykologi,Biologisk psykologi
Biologisk markør er et biologisk mål eller en biologisk funksjon som kan påvises med høy grad av sensitivitet (hos de fleste syke finnes kjennetegnet) og spesifisitet (hos de fleste friske finnes kjennetegnet ikke).
Noen eksempler er lavt nivå av vitamin B 12 i blodserum ved pernisiøs anemi, endringer av kroppens reaksjoner på ytre tilført kortisol ved visse typer depresjoner (dexametason-suppresjonstest), lavt nivå av nedbrytningsprodukter av signalsubstansen serotonin (5-HIAA) i spinalvæsken hos personer med høy grad av impulsivitet og tendens til aggresjonsutbrudd.I kjølvannet av utviklingen av metoder som muliggjør kartlegging av menneskets arveanlegg (genetiske analyser), får identifisering av biologiske markører stadig større betydning for diagnostikk av sykdommer. Les mer i Store norske leksikon medisinsk genetikk